বাংলা একাডেমির মহাপরিচালক ড. শামসুজ্জামান খান বাসসকে বলেন, ‘ডিজিটাল বাংলাদেশ প্রতিষ্ঠার কার্যক্রম এগিয়ে চলছে। বাংলা একাডেমির সব কার্যক্রমও জিজিটাইজেশন করা হচ্ছে। এই কার্যক্রমের অংশ হিসেবে একাডেমির সমৃদ্ধ গ্রন্থাগারের বই দেশের পাঠক, গবেষক, শিক্ষার্থীদের ঘরে বসেই পাঠের ব্যবস্থা আমরা করেছি। একাডেমির ইতিহাসে এটি একটি অনন্য কাজ হিসেবে চালু হলো। আমরা ভবিষ্যতে অনলাইন গ্রন্থাগারের কার্যক্রম আরো বৃদ্ধি করব। এতে পাঠকরা আরো দুষ্প্রাপ্য বই পাঠ করতে পারবে।’